21 vas wat glo bier aan onwettige myners wou smokkel | Maroela Media
Kapt. Stephen Thakeng, woordvoerder van die polisie, het gesê die polisie se taktiesereaksie-eenheid, misdaadintelligensie-eenheid en veiligheidswagte van ŉ privaat maatskappy het ŉ klopjag op ŉ huis in die St. Helena-woonbuurt in Welkom in die Vrystaat gehou.
“Die verdagtes is betrap terwyl hulle items in plastiek vir aflewering toegedraai het,” het Thakeng gesê.
“Altesaam 21 verdagtes van verskillende wooneenhede in Thabong is in hegtenis geneem en daar is beslag gelê op ŉ reusehoeveelheid 440 ml-bottels bier. Die huis het geen meubels gehad nie, maar is hoofsaaklik gebruik om hierdie items toe te draai wat na onwettige myners sou gaan.”
Die verdagtes sal na verwagting Maandag in die Welkom-landdroshof verskyn op aanklagte van die oortreding van die Wet op Oproerige Byeenkomste en sameswering om ŉ misdaad te pleeg.
Goeie werk maar glo die inligting is deur informand verstrek.
Veels geluk SAPD.
Nou wag ek vir die berig wat lees: “21 vas wat glo plaasmoorde beplan”.
Dit wil vir lyk of hierdie ouens meer party as myn.Het self n bottel stoor en 1.5miljoen rand se bier is baaaaaije.Ek kan nie eers sien hoe kry jy alles in n huis in nie.
Waar is die bier nou? Ons moet dadelik soontoe jaag en braai, voor die prys van rooivleis styg!
Ludi · 3 jaar gelede
Sal nie verbaas as net ‘n gedeelte van die buit dalk verklaar is nie.
Charles dit is nou die beste plan wat ek in n lang tyd gehoor het,dit gaan n grooooot party wees.